Държавен вестник, бр. 65, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  65
МЕМОРАНДУМ
ЗА РАЗБИРАТЕЛСТВО
между Министерството на младежта и спорта 
на Република България и Министерството на 
културата, спорта и туризма на Република 
Корея за сътрудничество в областта на спорта
(Одобрен с Решение № 644 от 12 септември 
2014 г. В сила от 14 май 2015 г.)
Министерството на младежта и спорта на 
Република България и Министерството на 
културата, спорта и туризма на Република 
Корея, наричани за краткост „Страните“, 
Признавайки важността да се поддържа 
и развива сътрудничеството в областта на 
спорта, 
Желаейки да укрепят съществуващите при­
ятелски отношения и сътрудничество между 
двете държави, 
В съответствие с действащите закони и 
нормативни актове в съответните държави 
постигнаха следното разбирателство: 
Член 1
Цел
Настоящият Меморандум за разбирател­
ство (Меморандумът) предвижда рамката за 
програми за сътрудничество в областта на 
спорта, които взаимно ще бъдат договаряни 
между страните на базата на принципа на 
реципрочност и взаимна полза. 
Член 2
Форми на сътрудничество в областта на спорта
1. Страните подкрепят сътрудничеството 
между спортните организации в техните дър­
жави чрез срещи и обмен на опит и инфор­
мация с цел укрепване на международното 
спортно сътрудничество.
2. Страните насърчават участието на спор­
тисти, отбори и треньори от техните държави 
в състезания и международни спортни меро­
приятия, организирани от другата Страна. 
3. Страните си съдействат за улесняване на 
обмена на информация по научни изследва­
ния в областта на елитния спорт, спортната 
диагностика и използването на съвременна 
научна апаратура и оборудване във връзка с 
подготовката на елитни спортисти.
4. Страните насърчават обмена на опит в 
областта на управлението на спортни обекти 
и съоръжения и в областта на развитието на 
спортния маркетинг.
5. Страните насърчават преките контакти 
между спортните федерации, олимпийските 
организации и спортните научни и учебни 
заведения в техните държави.
6. Страните насърчават участието на 
специалисти от техните държави в спортни 
семинари, симпозиуми и конференции, орга­
низирани от всяка от страните. 
7. Страните насърчават спортните орга­
низации от техните държави да укрепват 
взаимоотношенията си и да си сътрудничат за 
популяризиране на олимпийските принципи, в 
частност принципа на честната игра. Страните 
се стремят да работят заедно в борбата срещу 
допинга, както и да си сътрудничат с оглед 
улесняване разработването на съвременни 
програми за допинг контрол чрез обмен на 
информация и опит в образователни и обу­
чителни мероприятия. 
Член 3
Финансиране
Всички дейности по настоящия Мемо­
рандум се извършват според наличието на 
средства и други ресурси на всяка Страна и се 
осъществяват в съответствие със законите и 
нормативната уредба на съответната държава. 
Финансовите въпроси, които не са уредени 
с настоящия Меморандум, се разрешават 
съвместно от двете страни в съответствие 
със законите и нормативната уредба на всяка 
държава. 
Член 4
Изпълнение
1. Страните уговарят изпълнението на кон­
кретни програми по настоящия Меморандум 
по официален път, чрез срещи, размяна на 
писма и чрез други средства за комуникация. 
Всяка Страна отговаря за координацията на 
дейностите си в рамките на съвместните 
планове и програми. 
2. Срещите на представители на Страни­
те се провеждат, когато страните считат за 
необходимо, с цел преглед на изпълнението 
на настоящия Меморандум и определяне на 
графика за съвместните дейности, които ще 
се осъществяват, когато е необходимо. 
3. Разпоредбите и финансовите условия за 
изпълнението на дейностите по настоящия 
Меморандум се определят от съответните 
организации на Страните чрез съвместни 
консултации.
Член 5
Изменения и допълнения
Меморандумът се изменя по взаимно пис­
мено съгласие на Страните. Всяко изменение 
влиза в сила от датата на получаване на по­
следното писмено съгласие за предложената 
промяна. 
Член 6
Разрешаване на спорове
Всички спорове, произтичащи от тълкува­
нето или изпълнението на настоящия Мемо­
рандум, се уреждат по приятелски начин чрез 
консултации или преговори между страните.